Medaljen er laget i bronse. På advers bærer den Sjøforsvarets våpenskjold, som er delt i fire med to ankere og to tårn. Revers har teksten på bokmål eller nynorsk, «SJØFORSVARET – FOR FRED OG FRIHET» eller «SJØFORSVARET – FOR FRED OG FRIDOM». Medaljen er rund og har en diameter på 30 mm. Den er opphengt i et bånd i Sjøforsvarets farger, blått og hvitt. Båndet er blått, 35 mm bredt og har ti vertikale hvite striper, hver 1 mm brede. Det kan utstyres med inntil tre stjerner i gull.